劳永嘉（），字无施，号金粟，浙江嘉兴府崇德县人，明朝政治人物。
生平.万历二十五年（1597年）丁酉科浙江乡试举人，二十九年（1601年）辛丑科进士，知芜湖，县有税珰为害，永嘉力为禁戢，不得逞。以才优调当涂，擢刑部主事，谪而又复官。属谳梃击案，善为调停。改补工部虞衡司郎中，典戎器，釐剔弊政，省县官金钱十馀万，器反胜曩时。出守福州，福州为时执政乡，永嘉清慎方严，不敢干以私。调贵州参议，苗獠不靖，亲率文武将吏拔寨三十，开县一，以功迁登莱分巡副使。汰冗兵，赈饥民，抚字备至。擢本省按察使，